Հավելված թիվ 1

Մաքսային միության անդամ պետությունների մաքսային ծառայությունների միավորված կոլեգիայի թիվ 10/12 որոշման

Գործարքի բնույթի կոդերի ցանկ՝ գործարքի բնույթի այն դասակարգչին համապատասխան, որը հաստատվել է Ղազախստանի Հանրապետության ՖՆ ՄՀԿ-ի կողմից

|  |  |
| --- | --- |
| Ծածկագիրը | Մատակարարման տեսակները |
| Հաշվարկներն ըստ քլիրինգի | |
| 031 | Ապրանքների տեղափոխում՝ հաշվարկելով քլիրինգային արժույթով (բացի պետական վարկից (արտաքին փոխառությունից) և պետական վարկը (արտաքին փոխառությունը) մարելուց) |
| 033 | Ապրանքների տեղափոխում ըստ պետական վարկի (արտաքին փոխառության) |
| 036 | Ապրանքների տեղափոխում՝ որպես պետական վարկի (արտաքին փոխառության) մարում |
| Ապրանքների տեղափոխում այլ կոմերցիոն գործառնությունների նպատակով | |
| 051 | Ապրանքների տեղափոխում անմիջական ապրանքափոխանակման կարգով (բարտերային գործարքներ) |
| 052 | Ապրանքների տեղափոխում տրամադրված աշխատանքների և ծառայությունների դիմաց |
| 054 | Գազի տեղափոխում այլ երկրների տարածքով տարանցման համար |
| Այլ | |
| 080 | Այլ |

Գործաքրի բնույթի կոդերի ցանկ՝ գործարքի բնույթի այն դասակարգիչներին համապատասխան, որոնք հաստատվել են Բելառուսի Հանրապետության ՊՄԿ-ի կողմից

|  |  |
| --- | --- |
| Ծածկագիրը | Մատակարարման տեսակները |
| 202 | Ապրանքների փոխանցում ըստ փոխանակման պայմանագրերի |
| 209 | Ապրանքների փոխանցում մատուցված ծառայությունների դիմաց |
| 211 | Վերամշակման համար ապրանքների փոխանցում ըստ կապալի (ենթակապալի) պայմանագրերի՝ բացառությամբ վերանորոգման |
| 212 | Վերամշակելուց հետո ապրանքների փոխանցում ըստ կապալի (ենթակապալի) պայմանագրերի՝ բացառությամբ վերանորոգման |
| 213 | Ապրանքների փոխանցում կանոնադրական ֆոնդ՝ որպես ներդրում |
| 215 | Ապրանքների փոխանցում ցուցահանդեսային, մշակութային, լուսաբանող, հանդիսադիր, գովազդային, ինչպես նաև այլ միջոցառումներում ցուցադրման նպատակով |
| 230 | Ապրանքների փոխանցում՝ ըստ վարձակալության պայմանագրերի |
| 231 | Ապրանքների փոխանցում՝ օտարերկրյա անհատույց (մարդասիրական) օգնության, միջազգային տեխնիկական օգնության ցուցաբերման կարգով՝ ըստ նվիրատվության պայմանագրերի |
| 232 | Ապրանքների փոխանցում վերանորոգման նպատակով կամ դրանից հետո |
| 233 | Ապրանքների փոխանցում ըստ պահատվության պայմանագրերի |
| 297 | Ապրանքների փոխանցում առանց արտաքին տնտեսական գործարքի (պայմանագրի) կնքման |
| 299 | Արտաքին առևտրային պայմանագրերով նախատեսված նպատակներով չօգտագործված ապրանքների վերադարձ |

Ծանոթագրություն. Օգտագործվում են որպես ռիսկի ցուցիչներ, պայմանով, որ ապրանքները փաստացի հատել են մաքսային սահմանը, և մաքսային սահմանը հատելուց հետո այդ ապրանքների նկատմամբ առաջին անգամ է մաքսային ընթացակարգ սահմանվում՝ բացառությամբ «մաքսային տարանցում» մաքսային ընթացակարգի։

Գործաքրի բնույթի կոդերի ցանկ՝ գործարքի բնույթի այն դասակարգչին համապատասխան, որն հաստատվել է Ռուսաստանի ԴՄԾ-ի կողմից

|  |  |
| --- | --- |
| Ծածկագիր | Մատակարարման տեսակներ |
| Ռեզիդենտի և ոչ ռեզիդենտի միջև հատուցելի գործարք՝ տեղափոխվող ապրանքների համար հաշվարկներով | |
| 012 | Ապրանքների մատակարարում հատուցելի հիմքով՝ ըստ փոխանակման պայմանագրի (բացի դրանից օգտագործելով կամ չօգտագործելով դրամական կամ վճարային այլ միջոցները) |
| 018 | Անհատույց մատակարարում (վերադարձ բողոքագրի հիման վրա՝ վերանորոգելու կամ փոխելու համար, սխալ մատակարարում, երաշխիքային սպասարկում, նմուշներ՝ այդ թվում սպառվող, և այլն) |
| Ռեզիդենտի և ոչ ռեզիդենտի միջև հատուցելի գործարք, որով նախատեսվում է ծառայությունների մատուցում (աշխատանքների կատարում, մտավոր գործունեության արդյունքների նկատմամբ իրավունքների փոխանցում) | |
| 024 | Ցուցահանդեսային միջոցառումների անցկացման համար նախատեսված ապրանքների մատակարարում (ցուցահանդեսային ապրանքներ, ծախսվող նյութեր) |
| 026 | Ապրանքների մատակարարում՝ ըստ պահատվության պայմանագրերի (այդ թվում՝ այնպիսի պայմանագրերի, որոնցով նախատեսվում է խմբաքանակների կոմպլեկտավորում) (բացի 022 կոդով կոդավորվող ապրանքներից) |
| 028 | Անհատույց մատակարարում (վերադարձ բողոքագրի հիման վրա, հումքի մատակարարում վերամշակման համար, վերամշակման թափոններ, որոնց համար հաշվարկներ նախատեսված չեն, սխալ մատակարարում, նմուշներ, երաշխիքային սպասարկում, հաշվետվություններ (բացի 023 կոդով կոդավորվող ապրանքներից), որոնք պայմանագրի առարկա չեն հանդիսանում, ծառայում են որպես իրականացված աշխատանքների (ծառայությունների մատուցման) փաստի հաստատում, նմուշներ՝ այդ թվում սպառվող, ինչպես նաև ապրանքներ/սարքավորումներ, որոնք անհրաժեշտ են աշխատանքների կատարման, ծառայությունների մատուցման համար և որոնց արժեքը ներառված չէ աշխատանքների (ծառայությունների) գնի մեջ, և այլն) |
| Կապալի պայմանագիր, այդ թվում՝ շինարարական, ռեզիդենտի և ոչ ռեզիդենտի միջև | |
| 030 | Աշխատանքների գնի մեջ ներառվող շինարարական, հարդարման և այլ նյութերի (ապրանքների) մատակարարում |
| 031 | Տեխնիկայի (սարքավորումների) մատակարարում, որն օգտագործվում է այլ պետության տարածքում աշխատանքների կատարման համար, որի արժեքը չի ներառվում աշխատանքների գնի մեջ (բացառությամբ ամորտիզացիայի) և ենթակա չէ վճարման |
| 035 | Ապրանքների վերադարձ բողոքագրի հիման վրա, որով նախատեսվում է վճարված դրամական կամ այլ վճարային միջոցների կամ փոխանցված այլ հակընդդեմ տրամադրված միջոցների վերադարձ |
| 038 | Անհատույց մատակակարում |
| 039 | Այլ հատուցվող մատակարարումներ |
| Ռեզիդենտի և ոչ ռեզիդենտի միջև վարձակալության/լիզինգի պայմանագիր | |
| 040 | Հայտարարագրվող ապրանքի փոխանցում վարձակալության/լիզինգի նպատակով |
| 041 | Հայտարարագրվող ապրանքի փոխանցում վարձակալության/լիզինգի նպատակով՝ հետգնման իրավունքով |
| 042 | Վարձակալության/լիզինգի առարկայի վերադարձ պայմանագրի գործողության ժամկետը լրանալուն պես |
| 043 | Վարձակալության/լիզինգի առարկայի հետգնում՝ մնացորդային արժեքով |
| 044 | Հայտարարագրվող ապրանքի փոխանցում որպես վարձակալության/լիզինգի վճար |
| 045 | Ապրանքների վերադարձ բողոքագրի հիման վրա, որով նախատեսվում է վճարված դրամական կամ այլ վճարային միջոցների կամ փոխանցված այլ հակընդդեմ տրամադրված միջոցի վերադարձ |
| 048 | Անհատույց մատակարարում |
| 049 | Այլ հատուցվող մատակարարումներ |
| Այլ | |
| 050 | Ապրանքների մատակարարում ՝ ռուսաստանյան անձանց կողմից արտասահմանում կամ օտարերկրյա անձանց կողմից Ռուսաստանի Դաշնությունում ներդրումային գործունեության իրականացման ժամանակ բաժնետոմսերի (պարտատոմսերի), կանոնադրական (բաժնեհավաք) կապիտալում սեփականության իրավունքի կամ մասնաբաժնի (ներդրման) ստացման դիմաց (առանց ապրանքների արժեքի փոխհատուցման՝ դրամական կամ այլ տեսքով) |
| 051 | Որպես շահաբաժին ստացված ապրանքների տեղափոխում |
| 052 | Ապրանքների մատակարարում ըստ ռեզիդենտների միջև կնքված պայմանագրի՝ օտարերկրյա անձի մասնակցությամբ, արտաքին առևտրային գործարքի բացակայության դեպքում (բացի 054 կոդով կոդավորվող ապրանքների) |
| 053 | Ապրանքների մատակարարում՝ ըստ ոչ ռեզիդենտների միջև կնքված պայմանագրի՝ ռուսաստանյան անձի մասնակցությամբ, արտաքին առևտրային գործարքի բացակայության դեպքում (բացի 054 կոդով կոդավորվող ապրանքների) |
| 054 | Ապրանքների մատակարարումներ սեփական կարիքների համար գլխամասային կազմակերպության և դրա մասնաճյուղի (ներկայացուցչության) միջև, որը տեղակայված է այլ պետության տարածքում, առանց իրացման կամ այլ օգտագործման նպատակի, արտաքին տնտեսական գործարքով նախատեսված պարտավորությունները կատարելիս։ |
| 058 | Անհատույց գործարք (շնորհ, հումանիտար օգնություն, որով նախատեսված չէ ռեզիդենտի և ոչ ռեզիդենտի միջև հաշվարկներ, ժառանգություն, նվիրատվություն և այլն), ինչպես նաև արտաքին տնտեսական գործարքի շրջանակներից դուրս սեփական կարիքների համար այնպիսի ապրանքների մատակարարում, որոնք նախատեսված չեն հետագա իրացման համար, և նմ. (բացի 054 կոդով կոդավորվող ապրանքների) |
| 059 | Իրավաբանական անձանց, այդ թվում՝ լիազորված բանկերի կողմից զտարկված թանկարժեք մետաղների ձուլակտորների տեղափոխում՝ համաձայն Ռուսաստանի Դաշնության սահմաններից դուրս գտնվող բանկերի մետաղական հաշիվներին դրանց տեղակայման պայմանագրերի |
| 060 | Իրավաբանական անձանց կողմից կանխիկ արժույթի (այդ թվում՝ մանրուն մետաղադրամների/թղթադրամների կամ օդանավերի հարթակներին, երկաթուղային կամ այլ տեսակի տրանսպորտի վրա ապրանքների իրացումից հասույթի տեսքով) և (կամ) արժեթղթերի տեղափոխում |

Հավելված թիվ 2

Մաքսային միության անդամ պետությունների մաքսային ծառայությունների միավորված կոլեգիայի թիվ 10/12 որոշման

Մաքսային միության անդամ պետությունների մաքսային ծառայությունների կողմից ապրանքների ծագման երկրի մասին տեղեկությունների ոչ հավաստի հայտարարագրման ռիսկերի ոլորտների հայտնաբերման մեթոդիկա

1. Ընդհանուր դրույթներ

Մաքսային միության անդամ պետությունների մաքսային ծառայությունների կողմից ապրանքների ծագման երկրի մասին տեղեկությունների ոչ հավաստի հայտարարագրման ռիսկերի ոլորտների հայտնաբերման մեթոդիկան (այսուհետ՝ Մեթոդիկա) մշակվել է համակարգված գործողությունների իրականացման և ապրանքների ծագման երկրի մասին տեղեկությունների ոչ հավաստի հայտարարագրման ռիսկերի նվազեցման և հայտնաբերման վերաբերյալ միասնական մոտեցումներն սահմանելու նպատակներով Մաքսային միության շրջանակներում:

Ապրանքների ծագման երկրի որոշումն իրականացվում է բոլոր այն դեպքերում, երբ մաքսասակագնային և ոչ սակագնային կարգավորման միջոցների կիրառումը պայմանավորված է ապրանքների ծագման երկրով։

Մեթոդիկայում օգտագործվում են հետևյալ եզրույթները և սահմանումները՝ Մաքսային Միության մաքսային օրենսգրքին համապատասխան։

Ապրանքների ծագման երկիրն այն երկիրն է, որտեղ ապրանքներն ամբողջությամբ արտադրվել կամ ենթարկվել են բավարար մշակման (վերամշակման)՝ Մաքսային միության մաքսային օրենսդրությամբ սահմանված չափանիշներին համապատասխան։ Ընդ որում, «ապրանքների ծագման երկիր» ասելով կարող է ենթադրվել երկրների խումբը կամ երկրների մաքսային միությունները կամ երկրի որևէ տարածաշրջանը կամ մասը, եթե անհրաժեշտ է դրանք տարանջատել ծագման երկիրը որոշելու նպատակով։

Ապրանքի ծագման հավաստագիրը ապրանքների ծագման երկրի մասին միանշանակորեն վկայող և այդ երկրի կամ արտահանման երկրի լիազորված մարմինների կամ կազմակերպությունների կողմից տրված փաստաթուղթ է, եթե արտահանման երկրում հավաստագիրը տրվում է ապրանքների ծագման երկրից ստացված տեղեկությունների հիման վրա։

Ռիսկի ցուցիչներ՝ նախապես սահմանված պարամետրեր ունեցող որոշակի չափորոշիչներ, որոնցից շեղումը կամ որոնց հետ համապատասխանությունը թույլ է տալիս իրականացնել հսկողության ենթակա օբյեկտի ընտրություն։

2. Ռիսկի ցուցիչները ձևավորելիս օգտագործվող տեղեկատվական աղբյուրները

Ռիսկերի ցուցիչները ձևավորելու նպատակով Մաքսային միության անդամ պետությունների մաքսային ծառայությունների պաշտոնատար անձինք օգտագործում են հետևյալ աղբյուրները՝

1) ապրանքների (օպերատիվ նշանակության և բացթողնված) մասին հայտարարագրերի էլեկտրոնային պատճենների տվյալների բազաները.

2) իրավաբանական նշանակություն ունեցող փաստաթղթերի, ԱՏԳ-ի մասնակիցների կողմից էլեկտրոնային (այդ թվում՝ ձևայնացված) տարբերակով ներկայացված փաստաթղթերի էլեկտրոնային արխիվը.

3) մաքսային հայտարարագրերի, ապրանքների մասին հայտարարագրերի ճշգրտումների, ապրանքների ծագման հավաստագրերի, մաքսային զննությունների (տեսազննությունների) ակտերի, մաքսային դիտարկման ակտերի, մաքսային հսկողության արդյունքների հիման վրա կազմվող այլ ակտերի, ինչպես նաև առևտրային, տրանսպորտային և ԱՏԳ-ի մասնակիցների կողմից ներկայացվող կամ մաքսային մարմինների կողմից կազմվող այլ փաստաթղթերի թղթային օրինակները.

4) տարանցիկ փոխադրման հայտարարագրերի էլեկտրոնային պատճենների տվյալների բազաները.

5) այլ պետությունների մաքսային ծառայությունների հետ տեղեկությունների փոխանակման տվյալների բազաները, այդ թվում՝ նախնական տեղեկությունների օգտագործմամբ տեղափոխվող ապրանքների և տրանսպորտային միջոցների նկատմամբ.

6) ապրանքները, արտաքին տնտեսական գործառնությունները և անձանց ռիսկի խմբերին դասելու տիպային չափանիշների ցանկերը.

7) ռիսկերի նվազեցման ուղղությամբ միջոցների կիրառման արդյունքների մասին տեղեկությունները.

8) այլ պետությունների մաքսային մարմինների կողմից ռիսկերի կառավարման համակարգի կիրառման արդյունքների մասին տեղեկությունները.

9) կնիքների դրոշմվածքների, ստորագրությունների, փաստաթղթերի ձևերի, մաքսային նույնականացման միջոցների նմուշները.

10) մաքսային և այլ փորձաքննությունների արդյունքները.

11) հսկողություն իրականացնող այլ պետական մարմինների, տեղական ինքնակառավարման մարմինների և հասարակական միավորումների հարցումները և տեղեկությունները.

12) այլ պետությունների մաքսային ծառայություններ միջազգային հարցումներ ուղարկելու արդյունքներով ստացված տեղեկատվությունը.

13) այլ պետություններում ներկայացուցչություններից (ներկայացուցիչներից) ստացված տեղեկությունները.

14) մաքսային մարմինների իրավասության շրջանակին դասվող հարցերով հրատարակված իրավական ակտերում պարունակվող տեղեկատվությունը.

15) քաղաքացիների և իրավաբանական անձանց դիմումներն ու բողոքները.

16) զանգվածային լրատվամիջոցներից ստացված տեղեկությունները.

17) ինտերնետ ցանցում տեղադրված տեղեկությունները.

18) տեղեկատվական այլ աղբյուրները, այդ թվում՝ սեփական վերլուծական նյութերը, տեղեկություններ տեղեկատվական անկախ աղբյուրներից:

3. Տվյալների ընտրության կատարման կարգը և դրա արդյունքները

Ռիսկի արժեքային ցուցիչների ընտրությունը իրականացվում է տեղեկատվության աղբյուրների վերլուծության արդյունքների փորձագիտական գնահատման մեթոդի կիրառմամբ՝ Մեթոդիկայի 2-րդ բաժնին և Մաքսային միության անդամ պետությունների նորմատիվ իրավական ակտերին համապատասխան։

Տեղեկատվության աղբյուրների հիման վրա որոշվում է ռիսկի ոլորտը, որը կարող է ներառել հետևյալ չափանիշները՝

1) ապրանքի բավարար մշակման/վերամշակման չափանիշը չպահպանելու նշանները.

2) անմիջական մատակարարման և ուղղակի գնումների կանոններին չհետևելը.

3) ապրանքների երթուղին հանդիսանում է տնտեսապես ոչ նպատակահարմար.

4) ապրանքների ծագման երկիրը հայտնի չէ.

5) ներկայացված տրանսպորտային և ապրանքներն ուղեկցող փաստաթղթերում կնիքների ու դրոշմակնիքների դրոշմվածքների և (կամ) այն երկրների օտարերկրյա մաքսային մարմինների պաշտոնատար անձանց նշումների ու ստորագրությունների բացակայություն, որոնց տարածքներով իրականացվում է ապրանքի առաքումը.

6) ուղարկող մաքսային մարմնից ստացված ուղարկված ապրանքի մասին էլեկտրոնային ծանուցման, տարանցիկ փոխադրման հայտարարագրի կամ ՄՃՓ գրքույկի մեջ պարունակվող տեղեկությունների չհամընկնումը ԱՀ-ի մեջ հայտարարագրված տեղեկությունների հետ, եթե նշված չհամընկնման դեպքերը կհանգեցնեն վճարման ենթակա մաքսատուրքերի, հարկերի մեծության նվազեցմանը կամ արգելքների ու սահմանափակումների կիրառումից խուսափելուն.

7) ապրանքներ, որոնք կարող են օգտագործվել որպես քողարկման ապրանքներ այն ապրանքների համար, որոնց նկատմամբ կիրառվում են մաքատուրքերի հատուկ տեսակներ (հատուկ, հակագնագցման, փոխհատուցման).

8) ապրանքների ներմուծում տվյալ երկրում նշված ապրանքների արտադրության (աճեցման, վերամշակման) մասին առկա տեղեկությունները գերազանցող քանակությամբ.

9) ապրանքների հայտարարագրում տարվա այն ժամանակահատվածում, որը բնորոշ չէ դրանց ներմուծման/արտահանման հիմնական սեզոնին (արտադրություն/ աճեցում).

10) երկրներ, որոնցից ապրանքներ ներմուծելիս գրանցվել են արգելքները, սահմանափակումները և մտավոր սեփականության իրավունքները չպահպանելու հետ կապված հաճախակի խախտումներ.

11) ապրանքն ուղարկող երկիրը միաժամանակ չի համարվում ծագման երկիր և (կամ) վաճառող երկիր.

12) երկրներ, որոնց մասով առկա է այնպիսի նմանակված (կոնտրաֆակտ) ապրանքների կամ առանձին ապրանքների արտադրության մասին տեղեկատվություն, որոնց նկատմամբ Մաքսային միության անդամ պետություններում սահմանվել են արգելքներ և սահմանափակումներ.

13) առուվաճառք իրականացնող երկիր (ուղարկող երկիր, նշանակման երկիր) համարվում է այն երկիրը, որի նկատմամբ սահմանվել են միջազգային օրենսդրությամբ նախատեսված պատժամիջոցներ.

14) ապրանքի ծագման հավաստագիրն ունի ջնջումներ կամ վրիպակներ կամ ձևակերպվել է այն լրացնելու կանոնները խախտելով.

15) ապրանքի ծագման հավաստագիրը ներկայացվել է արտաքին տնտեսական գործունեության մասնակցի կողմից, որի մասով նախկինում բացահայտվել են ապրանքների ծագման մասին անվավեր հավաստագրեր ներկայացնելու դեպքեր.

16) ռիսկի այլ ոլորտներ և չափանիշներ, որոնք կարող են ազդել ծագման երկիրը ճիշտ որոշելու վրա:

4. Ռիսկի ցուցիչների ձևավորումը

Ռիսկի ցուցիչները ձևավորելիս ծագման երկրի մասին տեղեկությունների հայտարարման հսկողության նպատակով օգտագործվում են ԱՀ-ի էլեկտրոնային պատճենների տվյալների բազայի հետևյալ տեղեկությունները՝

1) մաքսային ընթացակարգ՝ ապրանքի բացթողում ներքին սպառման համար.

2) ուղարկողն ու նրա հասցեն (տեղեկություններ ԱՀ-ի 2-րդ վանդակից).

3) ստացողն ու նրա հասցեն (տեղեկություններ ԱՀ-ի 8-րդ վանդակից).

4) ապրանքը ուղարկող երկիրը (տեղեկություններ ԱՀ-ի 15-րդ վանդակից).

5) ապրանքի ծագման երկիրը (տեղեկություններ ԱՀ-ի 16-րդ վանդակից).

6) ապրանքի նկարագիրը, այդ թվում՝ արտադրողի և ապրանքային նշանի մասին տեղեկությունները (տեղեկություններ ԱՀ-ի 31-րդ վանդակից).

7) ապրանքի ծածկագիրն ըստ ՄՄ ԱՏԳ ԱԱ-ի (տեղեկություններ ԱՀ-ի 33-րդ վանդակից).

8) արտոնությունները (տեղեկություններ ԱՀ-ի 36-րդ վանդակից).

9) հավելյալ տեղեկատվություն և ներկայացված փաստաթղթերը (տեղեկություններ ԱՀ-ի 44–րդ վանդակից).

10) բրուտտո քաշը, կգ (տեղեկություններ ԱՀ-ի 35-րդ վանդակից).

11) նետտո քաշը, կգ (տեղեկություններ ԱՀ-ի 38-րդ վանդակից).

12) մաքսավճարների հաշվարկումը (տեղեկություններ ԱՀ-ի 47-րդ վանդակից):

Ցուցիչների արժեքները սահմանվում են՝ ըստ ուսումնասիրվող ոլորտի և ռիսկի չափանիշների, ինչպես նաև հաշվի առնելով ռիսկի ուսումնասիրվող ոլորտների հատումը կամ ամբողջությունը։

Հավելված թիվ 3

Մաքսային միության անդամ պետությունների մաքսային ծառայությունների միավորված կոլեգիայի թիվ 10/12 որոշման

Ռիսկերի միասնականացված ցուցիչներ պարունակող ռիսկերի պրոֆիլների մշակման և կիրառման ընթացքում օգտագործման համար նախատեսված ռիսկերի նվազեցմանն ուղղված միջոցների ցանկը

|  |  |
| --- | --- |
| Համարը՝ ը/կ | Անվանումը |
| 1 | Փաստաթղթերի և տվյալների ստուգում |
| 2 | Ապրանքների մաքսային զննում |
| 3 | Միջազգային փոխադրման տրանսպորտային միջոցների մաքսային զննում |
| 4 | Ապրանքների փորձանմուշների և նմուշների ընտրություն |
| 5 | Ապրանքների մաքսային փորձաքննություն |
| 6 | Փաստաթղթերի մաքսային փորձաքննություն |
| 7 | Ապրանքների նույնականացման միջոցների մաքսային փորձաքննություն |
| 8 | Լրացուցիչ փաստաթղթեր և տեղեկություններ տրամադրելու վերաբերյալ հարցում՝ մաքսային փաստաթղթերում պարունակվող տեղեկատվության ստուգման նպատակով |
| 9 | Մաքսային տեսազննում |
| 10 | Ապրանքների, միջազգային փոխադրում իրականացնող տրանսպորտային միջոցների և բեռնարկղերի մաքսային տեսազննում՝ տեսչական և զննման համալիրների օգտագործմամբ |
| 11 | Ապրանքների մասին հայտարարագրում հայտարարված տեղեկությունները հաստատող, սահմանված կարգով վավերացված պայմանագրերի բնօրինակները և (կամ) փաստաթղթերի պատճենները թղթային կրիչի վրա տրամադրելու մասին հարցման ուղարկում հայտարարատուին (ապրանքներն էլեկտրոնային տեսքով հայտարարագրելու դեպքում) |